Toms Skujiņš

**Toms Skujiņš** (dzimis  Siguldā) ir profesionāls Latvijas šosejas riteņbraucējs, kas pārstāv ASV UCI ''ProTeam'' komandu **'. Trīskārtējs Latvijas čempions grupas un pieckārtējs individuālajā braucienā. Septiņas reizes finišējis ''[[Tour de France]]'' daudzdienu velobraucienā.

== Sportista karjera ==
Jaunībā trenējies [[Hokejs|hokejā]] kā vārtsargs un [[BMX]] riteņbraukšanā, startējis arī [[kalnu riteņbraukšana]]s sacensībās.

2013. gada [[Latvijas čempionāts šosejas riteņbraukšanā grupas braucienā|Latvijas čempionātā grupas braucienā]] viņš ieņēma trešo vietu. 2013. gada [[Eiropas čempionāts šosejas riteņbraukšanā|Eiropas čempionātā]] U-23 braucējiem viņš ieņēma trešo vietu grupas braucienā. Tā paša gada [[2013. gada Pasaules čempionāts šosejas riteņbraukšanā|Pasaules čempionātā]] U-23 grupas braucienā Skujiņš izcīnīja piekto vietu.

=== ''Hincapie Development'' (2013—2015) ===
Pēc veiksmīgas sezonas ''[[Rietumu-Delfin]]'' sastāvā Skujiņš 2013. gada oktobrī pievienojās ASV kontinentālajai komandai ''[[Hincapie Development]]''.

2013. gadā [[Latvijas Riteņbraukšanas federācija]] pirmoreiz rīkoja aptauju par [[Latvijas gada labākais riteņbraucējs|gada labāko riteņbraucēju]], un šo apbalvojumu saņēma Skujiņš. Apbalvojumu viņš saņēma arī 2015. gadā.

2015. gada 12. maijā Skujiņš izcīnīja savu līdz tam nozīmīgāko uzvaru, triumfējot ''[[Tour of California]]'' trešajā posmā pēc atrāviena vienatnē. Viņš kļuva arī par sacensību kopvērtējuma līderi.

=== ''Cannondale'' (2016—2017) ===
2015. gada oktobra beigās Skujiņš parakstīja divu gadu līgumu ar **'. Pirmo uzvaru jaunās komandas sastāvā Skujiņš izcīnīja, uzvarot 2016. gada *[[Tour of California]]* piektajā posmā.

2017. gada martā Skujiņš uzvarēja *[[Settimana Internazionale di Coppi e Bartali]]* sacensību posmā un kopvērtējumā ieņēma otro vietu, līdera statusu pēdējā posmā zaudējot tikai tehnisku problēmu dēļ. 2017. gada Tour of California sacensību otrajā posmā piedzīvoja kritienu un lauza atslēgas kaulu.

2017. gada augustā Skujiņš pirmoreiz startēja kādā no lielajām tūrēm, tiekot iekļauts **' sastāvā startam ''[[2017. gada Vuelta a España|Vuelta a España]]''. Sacensību kopvērtējumā viņš tika ierindots 123. vietā, bet augstākā vieta kādā no posmiem bija 18. posmā iegūtā 17. vieta.

=== ''Trek-Segafredo'' (2018—) ===
2017. gada septembrī Skujiņš parakstīja līgumu ar **' uz diviem gadiem. Savās otrajās sacensībās komandas sastāvā Skujiņš izcīnīja uzvaru Maļorkas salā notiekošajās *Trofeo Lloseta-Andratx* sacensībās*.* 16. maijā Skujiņš izcīnīja jau savu trešo uzvaru ''Tour of California'' posmā. Šajās sacensībās viņš uzvarēja arī "kalnu karaļa" ieskaites kopvērtējumā.

2018. gadā Skujiņš pirmo reizi uzvarēja Latvijas čempionātā individuālajā braucienā. Dienu vēlāk tika paziņots, ka Skujiņš iekļauts **' komandas sastāvā startam [[2018. gada Tour de France|2018. gada ''Tour de France'']]. Sacensību piektajā posmā Skujiņš saņēma cīnītāja balvu un kļuva par līderi "kalnu karaļa" ieskaitē, kļūstot par pirmo Latvijas sportistu, kurš ''Tour de France'' ieguvis kādu no līdera krekliņiem. Šo pozīciju saglabāja līdz ''Tour de France'' desmitajam posmam. Velobrauciena 15. posmā T. Skujiņš ieņēma 5. vietu, vienlaikus palīdzot finišēt trijniekā komandas līderim [[Bauke Mollema|Baukem Mollemam]]. Šis sasniegums bija augstākais latviešu riteņbraucējiem pasaules nozīmīgākajā velobraucienā kopš [[2003. gada Tour de France|2003. gada]], kad tādā pašā vietā posmā bija finišējis [[Romāns Vainšteins]]. T. Skujiņam izdevās sasniegt velobrauciena beigas, noslēgumā ieņemot 82. vietu.

9. septembrī Skujiņš izcīnīja uzvaru viendienas sacensībās ''[[Tre Valli Varesine]]'' Itālijā ([[UCI sacensību klasifikācija|1.HC]] kategorija). Sezonas noslēgumā Skujiņš trešo reizi karjerā saņēma Latvijas gada labākā riteņbraucēja balvu.

[[2019. gada Strade Bianche|2019. gada ''Strade Bianche'']] sacensībās Toms Skujiņš ieņēma devīto vietu. 2019. gada jūnijā pirmo reizi kļuva par [[Latvijas čempionāts šosejas riteņbraukšanā grupas braucienā|Latvijas čempionu grupas braucienā]]. Skujiņš otro gadu pēc kārtas tika iekļauts komandas sastāvā startam ''[[2019. gada Tour de France|Tour de France]]''. Sacensību piektajā posmā Skujiņam tika piešķirta [[Cīnītāja balva Tour de France|cīnītāja balva]] par sniegumu atrāvienā. 17. posmā Skujiņš izcīnīja 9. vietu, bet kopvērtējumu noslēdza 81. vietā. Oktobrī Skujiņš izcīnīja trešo vietu ''Tre Valli Varesine'' viendienas sacensībās Itālijā''.''

[[2020. gada Tour de France|2020. gada ''Tour de France'']] astotajā posmā Skujiņš finišēja otrajā vietā. Šī bija pirmā reize, kad kāds Latvijas braucējs izcīna vietu ''Tour de France'' posma labāko trijniekā kopš [[2003. gada Tour de France|2003. gada]], kad 2. vietu etapā izcīnīja [[Romāns Vainšteins]]. Pēc sezonas beigām komanda līgumu ar Skujiņu pagarināja uz vēl diviem gadiem. Decembra sākumā Skujiņš ceturto reizi tika atzīts par [[Latvijas gada labākais riteņbraucējs|Latvijas gada riteņbraucēju]].

2021. gada aprīlī izcīnīja piekto vietu ''[[Brabantse Pijl]]'' viendienas sacensībās. Skujiņš uzvarēja gan individuālajā, gan grupas braucienā 2021. gada Latvijas čempionātā. Grupas brauciens notika apvienotā Baltijas čempionāta ietvaros, kur Skujiņš uzvarēja arī  absolūtajā vērtējumā. Komanda atkārtoti iekļāva Skujiņu sastāvā startam [[2021. gada Tour de France|''Tour de France'']]. Sacensību 16. posmā Skujiņš finišēja 7. vietā, bet 7. posmā 11. vietā.[[Attēls:Étoile_de_Bessèges_2022_-_étape_5_-_Toms_Skujiņš.jpg|thumb|Skujiņš Latvijas čempiona kreklā 2022. gada ''[[Étoile de Bessèges]]'' sacensībās]]

==== 2022. gads ====
2022. gada ''[[Strade Bianche]]'' sacensībās Skujiņš finišēja 16. vietā. 2022. gada maijā uzvarēja ''[[Tour de Romandie]]'' kalnu braucēju ieskaitē. Jūnija beigās trešo reizi uzvarēja Latvijas čempionātā individuālajā braucienā. 2022. gada jūlijā komanda iekļāva Skujiņu sastāvā startam [[2022. gada Tour de France|2022. gada ''Tour de France'']]. Piekto reizi startējot tūrē, Skujiņš kļuva par vienīgo Latvijas pārstāvi, kas to paveicis.

2022. gada oktobrī Skujiņš izcīnīja 5. vietu [[Benša–Šimē–Benša]] viendienas sacensībās. Oktobrī līgums ar komandu tika pagarināts uz vēl diviem gadiem.

==== 2023. gads ====
2023. gada maijā komanda iekļāva Skujiņu sastāvā startam [[2023. gada Giro d'Italia|''Giro d'Italia'']]. Šajās sacensībās Skujiņš izcēlās ar aktivitāti, vairākkārt finišējot labāko desmitniekā (2., 3., 6., 7, 9. vieta), uzvarot visas tūres starpfinišu ieskaitē un ieņemot 31. vietu sacensību kopvērtējumā. Jūnijā Skujiņš ceturto reizi uzvarēja Latvijas čempionātā individuālajā braucienā. Pēc sekmīgas [[Sansevastjanas klasika]]s (6. vieta), ''Circuito de Getxo - Memorial Hermanos Otxoa'' (5. vieta) un Pasaules čempionāta grupas braucienā (8. vieta) Skujiņš Pasaules rangā ieņēma 42. vietu.
[[Attēls:Stage_20_Tour_de_France_2024_Col_de_la_Couillole_44.jpg|thumb|[[Krists Neilands]] un Toms Skujiņš [[2024. gada Tour de France|2024. gada ''Tour de France'']] 20. posmā]]

==== 2024. gads ====
[[Attēls:2024 UCI Road World Championships Zurich Men Elite Road Race E 56.jpg|thumb|Skujiņš (pa labi) [[2024. gada Pasaules čempionāts šosejas riteņbraukšanā|2024. gada Pasaules čempionātā]]]]
2024. gadā Skujiņš aizvadīja lielisku [[Pavasara klasikas|pavasara klasiku]] posmu. Sezonu Skujiņš iesāka, demonstrējot labu formu pirmajās Beļģijas pavasara sacensībās ''[[Omloop Het Nieuwsblad]]'' un [[Kīrne—Brisele—Kīrne]], bet 2. martā izcīnīja otro vietu ''[[Strade Bianche]]'' sacensībās. Tam sekoja 22. martā izcīnīta 8. vieta ''[[E3 Saxo Bank Classic]]'' un 31. martā 10. vieta [[Flandrijas tūre|Flandrijas tūrē]]. Tas ļāva [[UCI Pasaules rangs|UCI individuālajā rangā]] sasniegt 30. vietu. 17. aprīlī ''[[La Flèche Wallonne]]'' sacensībās Skujiņš izcīnīja 12. vietu. Jūnijā komanda ar Skujiņu pagarināja līgumu vēl uz diviem gadiem. Jūlijā viņš sesto reizi nobrauca [[2024. gada Tour de France|''Tour de France'']], ieņemot 45. vietu kopvērtējumā (augstākā viņa karjerā); labāko sniegumu atsevišķā posmā izdevās parādīt 18. posmā, kur Skujiņš finišēja ceturtajā vietā.

[[2024. gada vasaras olimpiskās spēles|2024. gada vasaras olimpiskās spēlēs]] šosejas riteņbraukšanā grupas braucienā T. Skujiņš bija viens no aktīvākajiem braucējiem, visā sacīkstes gaitā atrazdamies tuvu līderiem un piedaloties atrāvienā, bet finišā izcīnīja 5. vietu. 29. septembrī Skujiņš izcīnīja ceturto vietu [[2024. gada Pasaules čempionāts šosejas riteņbraukšanā|Pasaules čempionātā]] grupas braucienā.

2024. gada sezonu Skujiņš noslēdza ar dalību [[Japānas kauss riteņbraukšanā|Japānas kausa]] sacensībās, kur uzvarēja [[Kritērija brauciens|kritērija braucienā]] un ieguva 8. vietu grupas braucienā. Sezonas noslēgumā Skujiņš UCI rangā bija 28. vietā, bet atsevišķajā viendienas sacensību rangā ieņēma 7. vietu.

==== 2025. gads ====
Pavasara klasikās augstākie rezultāti Skujiņam bija 12. vieta [[Strade Bianche|''Strade Bianche'']] un 11. vieta [[E3 Saxo Bank Classic|E3 ''Saxo Bank Classic'']] viendienas sacensībās. 25. jūnijā Skujiņš piekto reizi uzvarēja Latvijas čempionātā individuālajā braucienā, bet 29. jūnijā trešoreiz arī grupas braucienā, uzvarot arī Baltijas čempionāta ieskaitē. **' komanda Skujiņu iekļāva sastāvā startam jau viņa septītajās ''Tour de France'' sacensībās. Sacensībās Skujiņš darbojās galvenokārt komandas labā, palīdzot Džonatanam Milanam izcīnīt uzvaru punktu ieskaitē. 2025. gada Pasaules čempionāta grupas braucienā ieguva piekto vietu. Drīz pēc tam viņš finišēja 5. vietā arī Eiropas čempionātā grupas braucienā. 2026. gada janvārī Skujiņš otro gadu pēc kārtas tika atzīts par Latvijas gada sportistu.

## Sabiedriskā darbība
2021. gada septembrī Skujiņš tika izvirzīts UCI šosejas riteņbraukšanas atlētu komisijai, vēlēšanās gan zaudējot Filipam Žilbēram. 2025. gada septembrī Skujiņš kandidēja atkārtoti un kā vienīgais pretendents tika apstiprināts.

## Personīgā dzīve
Absolvējis Rīgas Valsts 1. ģimnāziju, studējis Latvijas Sporta pedagoģijas akadēmijā, bet studijas nav pabeidzis. Dzīvojis Carnikavā, Žironā, Andorā un ASV.

## Sasniegumi lielajās tūrēs

## Atsauces

## Ārējās saites

* 
* 
* Toma Skujiņa blogs